OŠ Stjepana Kefelje

Kutina

Školska godina:2017./2018.

**KRITERIJI OCJENJIVANJA ZA 1. RAZRED**

Učiteljice: Ljiljana Lacković

 Natalija Jurić

 Mirela Pešut

 Jasna Đurkan

**PISMENE PROVJERE ZNANJA**

0 – 50% nedovoljan (1)

51 – 63% dovoljan (2)

64 – 76% dobar (3)

77 – 90% vrlo dobar (4)

91 – 100 % odličan (5)

**HRVATSKI JEZIK**

POČETNO ČITANJE I PISANJE

* otkrivanje smisla pročitanih skupova riječi i rečenica
* zamjećivanje glasova na početku, u sredini i na kraju riječi
* rastavljanje rečenica na riječi
* prepoznavanje tiskanih slova i povezivanje s glasom
* povezivanje glasova i slova u cjelovitu riječ i prepoznavanje značenja riječi
* pisanje slova, riječi i rečenice velikim tiskanim slovima
* pravilno pisanje slova, riječi i rečenica pisanim slovima

JEZIK

* razumijevanje i razlikovanje pojmova glas, slovo, riječ
* pisanje i izgovaranje glasova u riječima
* zamjećivanje i razlikovanje č/ć, dž/đ, lj/nj, ije/je
* razumijevanje pojma rečenice
* samostalno izgovaranje i pisanje rečenica
* prepoznavanje rečenica prema intonaciji i interpunkciji
* označavanje kraja izjavne, upitne i usklične rečenice
* veliko početno slovo na početku rečenice, imena i prezimena te mjesta u kojemu učenik živi

JEZIČNO IZRAŽAVANJE

* slušanje sugovornika i primanje kraće/dulje slušne poruke (priče)
* postavljanje pitanja i oblikovanje odgovora
* sastavljanje rečenice od zadanog niza riječi
* dopunjavanje rečenice riječju koja nedostaje
* samostalno pripovijedanje prema poticaju
* čitanje i otkrivanje poruke u pročitanome tekstu
* glasno čitanje s točnom intonacijom
* samostalno oblikovanje kraće pisane poruke
* slušanjem određivanje rečenične granice i pisanje u skladu s pravopisnom normom
* pisanje i izgovor najčešćih riječi u kojima se pojavljuju glasovi č/ć, dž/đ, ije/je

KNJIŽEVNOST

* ostvarivanje veze (komunikacije) s kratkim proznim djelima potaknuto pitanjima
* iskazivanje doživljaja kratke priče ili pjesme
* razlikovanje pjesme od proznog teksta po obliku
* zamjećivanje likova u priči i njihovih osnovnih etičkih osobina: dobar – loš
* prepoznavanje igrokaza kao teksta namijenjenog izvođenju na pozornici
* razlikovanje slikovnice od drugih knjiga zbog povezanosti teksta i slike

***odličan(5):***

U potpunosti i s razumijevanjem usvojio sve nastavne sadržaje. Gradivom vlada brzo i točno. Razlikuje bitno od nebitnoga, uočava ključne pojmove. Primjena znanja je samostalna i pokazuje sklonost kreativnom korištenju stečenog znanja.

Aktivan u svim oblicima rada.

***vrlo dobar (4):***

(Ova ocjena je bliska ocjeni odličan. Glavna razlika je u kvantiteti znanja i nešto nižem stupnju kreativnosti.)

Nastavni sadržaji su usvojeni gotovo u potpunosti i s razumijevanjem. Uz poticaj istražuje jezične pojave i izvodi jezična pravila koja uglavnom uspješno primjenjuje.

Aktivno sudjeluje u radu.

***dobar(3):***

Nastavni sadržaji su većinom usvojeni, ali ne u potpunosti s razumijevanjem. Reprodukcija je uglavnom točna uz prisutnost otežanog uočavanja uzročno posljedičnih veza i iste takve primjene.

Interes učenika je nestalan i neujednačen. Potreban je poticaj na rad.

***dovoljan(2):***

Nastavni sadržaji usvojeni su djelomično, sa slabim razumijevanjem, manjkavom mogućnošću reprodukcije i veoma površnom primjenom uz nerazumijevanje zakonitosti iste.Učenik često griješi i ne uočava pogreške.

Potrebna mu je stalna pomoć i nadzor u radu.

***nedovoljan(1):***

Znanje nije dovoljno za prijelaz na druge sadržaje i područja. Nastavni sadržaji neusvojeni ni do stupnja reprodukcije. Pasivan.

**LIKOVNA KULTURA**

OBLIKOVANJE NA PLOHI – CRTANJE

* vizualno opažanje i razlikovanje crta

OBLIKOVANJE NA PLOHI – SLIKANJE

* vizualno razlikovanje i imenovanje osnovnih i izvedenih boja
* nastajanje izvedenih boja
* vizualno razlikovanje i nastajanje tonova boja (svjetlijih i tamnijih)
* vizualno opažanje i razlikovanje geometrijskih i slobodnih likova
* opažanje i izražavanje ritma kao ponavljanja boja i likova

PROSTORNO OBLIKOVANJE – MODELIRANJE I GRAĐENJE

* uočiti, razlikovati i imenovati tijela

PRIMIJENJENO OBLIKOVANJE – DIZAJN

* uočavanje i razlikovanje crta kao gradbenog elementa pisma
* prepoznavanje animiranog filma kao niza slika u pokretu
* likovno izražavanje doživljaja priče
* povezivanje izgleda oblika kojima se svakodnevno služi s njihovom namjenom

***odličan(5):***

Lako i točno vizualno opaža. U potpunosti razumije likovni jezik, likovne i kompozicijske elemente. Vješto radi likovno-tehničkim sredstvima i likovnim tehnikama. Samostalan i ustrajan u radu.

Pokazuje izrazit interes i sklonost za likovno izražavanje.

***vrlo dobar (4):***

Dobro vizualno opaža, razlikuje i rješava likovne probleme. Vješto se izražava svim tehničkim sredstvima i likovnim tehnikama. Samostalan, ali mu nedostaje kreativnosti u radu. Primjenjuje znanje točno i bez pomoći učitelja. Radove završava na vrijeme.

***dobar(3):***

Teže vizualno opaža i razlikuje likovne probleme. Likovni jezik razumije u manjoj mjeri. Nesiguran u izražavanju pojedinim likovnim tehnikama. Često nesamostalan, usporen i ne dovršava radove. U radu mu je ponekad potrebna podrška. Znanje primjenjuje na jednostavnim primjerima. Interes i aktivnost su promjenjljivi.

***dovoljan(2):***

Otežano vizualno opaža i razlikuje likovne probleme. Ima poteškoća u razumijevanju likovnog jezika i primjeni likovnih tehnika i sredstava. Nedovoljno brine o kvaliteti svoga rada. Neorganiziran i nesamostalan. Potrebno ga je stalno poticati na rad.

Pokazuje slab interes.

***nedovoljan(1):***

Odbija izvršavati likovne zadatke. Ne nosi materijale i pribor za rad.

**GLAZBENA KULTURA**

PJEVANJE

* pjevanje i izgovaranje teksta obrađenih pjesama
* osjećaj za ritam i intonaciju

SVIRANJE

* sviranje ritma
* sviranje doba

SLUŠANJE GLAZBE

* uočiti i slušno razlikovati visinu i trajanje tona
* slušno razlikovati i odrediti dinamiku i tempo skladbe
* prepoznavanje i slušno razlikovanje izvođača

***odličan(5):***

Samostalno izražajno i točno pjeva te jasno izgovara tekst obrađenih pjesama. Slušno razlikuje pjesme različitog tempa i dinamike.

Lako i točno izvodi melodijsko ritamske cjeline glasom i udaraljkama.

Lako slušno percipira glazbeno izražajne sastavnice skladbe. Naročito zainteresiran za glazbene aktivnosti.

***vrlo dobar (4):***

Sigurno i izražajno pjeva većinu obrađenih pjesama. Posjeduje vrlo razvijeno glazbeno pamćenje. Bez većih poteškoća samostalno izvodi dijelove skladbe različitom glasnoćom i tempom (glasno i tiho, polagano i brzo). Slušno razlikuje većinu pjesama različitog tempa i dinamike.

Točno i umjereno brzo percipira visine i trajanja tonova.

Bez učiteljeve pomoći točno i umjereno brzo samostalno svira i razlikuje ritam i dobe obrađenih pjesama i brojalica.

Razvijen interes za glazbeno izražavanje. U radu je samostalan i temeljit .

***dobar(3):***

Samostalno, ali nesigurno točno pjeva i izgovara tekst obrađenih pjesama.

Slabije je razvijeno glazbeno pamćenje (pogreške u pamćenju teksta i melodije). Polako i uglavnom točno izvodi dijelove skladbe različitom glasnoćom i tempom (glasno i tiho polagano i brzo). Djelomično slušno razlikuje pjesme različitog tempa i dinamike. Sporije percipira visine i trajanja tonova. Slabije osjeća ritam. Donekle samostalno i polako (uz učiteljevu pomoć) uspijeva razlikovati ritam i dobe obrađenih pjesama i brojalica. Slabije slušno percipira glazbeno izražajne sastavnice skladbe.

Pokazuje osrednji interes za glazbene aktivnosti.

***dovoljan(2):***

Dosta teško samostalno točno pjeva i izgovara tekst obrađenih pjesama (uz učiteljevu pomoć i upute). Izrazito slabo razvijeno glazbeno pamćenje.

Teže izvodi dijelove skladbe različitom glasnoćom i tempom (glasno i tiho, polagano i brzo).

Djelomično slušno razlikuje pjesme različitog tempa i dinamike (uz učiteljevu pomoć i upute). Slabo pamti slušane skladbe i njezine sastavnice. Teško i sporije improvizira i izvodi male ritamske cjeline glasom, udaraljkama i pokretom. Pokazuje slab interes za glazbeno izražavanje.

Potrebno ga je stalno poticati na rad.

***nedovoljan(1):***

Ne pokazuje interes ni na poticaj učitelja.

Potpuno nesvladani sadržaji.

**MATEMATIKA**

* prepoznavanje i imenovanje geometrijskih tijela među predmetima iz neposredne okoline
* razlikovanje ravnih od zakrivljenih ploha
* razlikovanje ravnih, izlomljenih i zakrivljenih crta i njihovo crtanje
* isticanje točke križićem ili kružićem i njihovo imenovanje
* procjenjivanje odnosa među predmetima
* prepoznavanje, imenovanje i razlikovanje geometrijskih likova
* zapisivanje i čitanje brojeva od 0 do 10
* brojanje os 0 do 10 i od 10 do 0
* određivanje odnosa među brojevima i zapisivanje zadanog odnosa znamenkama i znakovima =, < i >
* usvojenost dodavanja i oduzimanja i zapisivanje zbrajanja i oduzimanja matematičkim znakovima
* određivanje mjesta broja na brojevnoj crti
* zbrajanje i oduzimanje na brojevnoj crti
* usvojenost pojmova pribrojnici i zbroj
* primjena svojstva zamjene mjesta pribrojnika
* usvojenost pojmova umanjenik, umanjitelj i razlika
* primjena veze zbrajanja i oduzimanja
* zapisivanje dvoznamenkastog broja kao zbroja desetica i jedinica
* zapisivanje, čitanje i brojanje do 20
* usvojenost pojmova jednoznamenkasti i dvoznamenkasti brojevi i njihovo razlikovanje
* razlikovanje glavnog i rednog broja i zapisivanje i čitanje rednih brojeva do 20
* usvojenost postupka rješavanja zadataka zadanih riječima

***odličan(5):***

U potpunosti usvojio sve sadržaje. Točno,brzo i temeljito rješava zadatke i povezuje stečena znanja. Samostalan u rješavanju misaono zahtjevnijih zadataka. Domaće zadaće piše redovito, uredno i točno. Uvijek aktivan.

***vrlo dobar (4):***

U većoj mjeri usvojeni sadržaji. Umjereno brzo, samostalno i točno rješava zadatke. Zahtjevnije problemske situacije rješava uz poticaj i kadkad pomoć učitelja. Zadaće redovite, uredne i točne. Često aktivan.

***dobar(3):***

Djelomično usvojeni sadržaji. Reproducira temeljne pojmove, ali ih djelomično uspješno primjenjuje.

Zadatke rješava usporeno, često ovisan o pomoći učitelja.

Zadaće su uglavnom redovite, zadovoljavajuće uredne i djelomično točne.

Potreban mu je poticaj u radu.

***dovoljan(2):***

Površno i s nepotpunim razumijevanjem usvojeni sadržaji. Slabo primjenjuje matematičke zakonitosti i spor u radu. Nesiguran, često griješi i traži pomoć učitelja.

Domaće zadaće rijetko točne i neredovite.

***nedovoljan(1):***

Nastavni sadržaji nisu usvojeni. Kvantiteta i kvaliteta znanja je nedostatna za praktičnu primjenu i nadogradnju.

Zadatke ne može riješiti ni uz pomoć učitelja.

Domaće zadaće su neredovite i vrlo netočne. Nezainteresiran.

**PRIRODA I DRUŠTVO**

* primjena osnovnih pravila ponašanja
* imenovanje, razlikovanje i namjena prostorija u školi
* imenovanje i razlikovanje djelatnika u školi
* usvojenost kućnog reda
* određivanje položaja predmeta u prostoru i snalaženje u prostoru prema zadanim odrednicama
* imenovanje članova obitelji
* dužnosti učenika u obitelji
* razlikovanje pojmova dom, stan i kuća
* ponašanje u domu (odgovorno ponašanje i opasnosti u domu)
* poznavanje naziva mjesta stanovanja i navođenje adrese stanovanja
* usvojenost prometnih pravila i odgovornog ponašanja u prometu
* usvojenost sigurnog kretanja prometnicom i prelaženja preko nje te funkcija pješačkog prijelaza i semafora
* uočavanje promjena u prirodi i njihov utjecaj na život, razlikovanje godišnjih doba prema najvažnijim obilježjima
* razlikovanje doba dana i snalaženje u vremenu
* usvojenost pojma tjedna i dana u tjednu (točan red dana u tjednu)
* usvojenost i primjena pojmova jučer, danas, sutra
* usvojenost važnosti održavanja osobne čistoće, zdrave i redovite prehrane, očuvanja zdravlja, liječenja i cijepljenja
* prepoznavanje utjecaja čovjeka na okoliš

***odličan(5):***

U potpunosti usvojio sadržaje. Lako i brzo usvaja znanja o bitnim pojavama i procesima u prirodi.

Kritički promatra, logički povezuje i pomoću ključnih pojmova samostalno izlaže sadržaje.Temeljito i točno promatra i opisuje (riječima i crtežom) ključne značajke promatranog procesa, objekta ili pojave. Praktično primjenjuje stečena znanja u svakodnevnom životu.

Pokazuje izrazit interes za predmet. Samostalno proširuje i produbljuje znanje. Aktivan u svim nastavnim situacijama. Uporan i ustrajan.

***vrlo dobar (4):***

Bez većih teškoća usvaja znanja o bitnim pojavama i procesima u prirodi. Točno, umjereno brzo i samostalno rješava zadatke te uočava i obrazlaže uzročno-posljedične veze. Primjenjuje znanje umjereno brzo, točno i bez pomoći učitelja. Samostalno prikuplja podatke iz različitih izvora.

Uglavnom točno promatra i opisuje (riječima i crtežom) ključne značajke promatranog procesa, objekta ili pojave. Brine o kvaliteti svog uratka. Pokazuje interes za predmet, često se javlja na satu. Savjesno i redovito izvršava zadatke.

***dobar(3):***

Sadržaje usvaja na stupnju reprodukcije. Uglavnom reproducira temeljne pojmove, razumije gradivo, ali ga ne zna primijeniti, niti obrazložiti primjerima. Primjenjuje znanje na jednostavnim primjerima uz učiteljevu pomoć i vođenje. Izražava nesigurnost pri objašnjavanju činjenica i pojmova. Teže se snalazi u promatranju i opisivanju (riječima i crtežom) ključnih značajki promatranog procesa, objekta ili pojave. Pokazuje osrednji interes za predmet. Aktivnost i zalaganje varira.

***dovoljan(2):***

Otežano usvaja gradivo. U manjoj mjeri razumije sadržaje, a obrazlaže ih samo uz pomoć. Znanje primjenjuje slabo i nesigurno. Zadaće neredovite, neuredne i često netočne. Ne brine o kvaliteti i izgledu uratka. Potrebno redovito poticanje na aktivnost u svim oblicima rada. Pokazuje slabu motiviranost za spoznavanje sadržaja. Nije samostalan u radu.

***nedovoljan(1):***

Učenik nije dosegao minimalni standard znanja pa ga ne primjenjuje. Izrazito teško usvaja gradivo (stupanj prisjećanja). Zadatke ne rješava ni uz pomoć učitelja. Pri poteškoćama odustaje od promatranja i opisivanja (riječima i crtežom) ključnih značajki promatranog procesa, objekta ili pojave. Nezainteresiran na satu. Zadaće površne, neuredne, neredovite i netočne.

**TJELESNA I ZDRAVSTVENA KULTURA**

* stupanj usvojenosti pojedinih teorijskih i motoričkih znanja
* usvojenost higijenskih navika
* poštovanje pravila u timskim igrama
* aktivnost sudjelovanja u nastavi

***odličan(5):***

Pokazuje izraziti interes i aktivnost u radu, uporan i ustrajan, poštuje pravila igre, u igrama osobne interese podređuje interesu grupe, športski se ponaša.

***vrlo dobar (4):***

Dosljedan u poštivanju pravila, aktivnost primjerena, razvijen osjećaj za kolektiv, sportski se ponaša.

***dobar(3):***

Osjećaj za kolektiv treba njegovati, realno procjenjuje svoje mogućnosti, treba ga poticati i ohrabrivati.

***dovoljan(2):***

Ne poštuje pravila igre, aktivnost slaba i neprimjerena, sklon potcjenjivanju drugih učenika.

***nedovoljan(1):***

Učenik ne želi izvršavati programske zadatke unatoč sposobnostima i predispozicijama za postizanje dobrih rezultata ili ne nosi kontinuirano opremu za vježbanje.

Vrijeđa ostale prisutne i ometa rad.